Beurtkrag dalk vanaand ingestelArgieffoto ter illustrasie. (Foto: Janosch Diggelmann/Unsplash) Eskom het Maandagmiddag in ŉ kort verklaring gesê dat fase 2-beurkrag dalk vanaand op kort kennisgewing tussen 18:00 en middernag ingestel kan word. Dit is weens ŉ tekort aan opwekkingskapasiteit. Luidens die verklaring was daar in die afgelope 24 uur verskeie opwekkingseenhede wat onklaar geraak het. Altesaam drie opwekkingseenhede het by die Kriel-, Majuba- en Matla-kragstasie onklaar geraak, terwyl drie eenhede by die Arnot-kragstasie die gees gegee het. ŉ Toename in die vraag na elektrisiteit as gevolg van die koue front wat deur die land beweeg, het ook bykomende druk op die kragnetwerk geplaas. Eskom sê 4 508 MW se opwekkingskapasiteit word tans aan beplande instandhouding afgestaan, terwyl 13 622 MW weens onbeplande onklaarrakings nie beskikbaar is nie. Suid-Afrikaners word versoek om krag spaarsamig te gebruik.